
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS ILGALAIKIO IR TRUMPALAIKIO MATERIALIOJO TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE KRETINGOS MARIJOS TIŠKEVIČIŪTĖS MOKYKLAI

2026 m. rugsėjo 17 d. Nr. T1-258
Kretinga

Vadovaudamasi Lietuvos Respublikos vietos savivaldos įstatymo 6 straipsnio 5, 6 punktais, 7 straipsnio 14 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalies 1 punktu, Kretingos rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Kretingos rajono savivaldybės tarybos 2019 m. rugsėjo 26 d. sprendimu Nr. T2-283 „Dėl Kretingos rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 4.1 papunkčiu ir 5 punktu bei atsižvelgdama į 2026 m. rugsėjo 15 d. Kretingos Marijos Tiškevičiūtės mokyklos raštą Nr. D3-130, Kretingos rajono savivaldybės taryba n u s p r e n d ž i a:
1. Perduoti Kretingos Marijos Tiškevičiūtės mokyklai savarankiškosioms savivaldybės funkcijoms (savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas, švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas, prevencinių programų įgyvendinimo mokyklose užtikrinimas), valstybinės (valstybės perduotos savivaldybėms) funkcijos (dalyvavimas rengiant ir vykdant mobilizaciją, demobilizaciją, priimančiosios šalies paramą) ir įstaigos nuostatuose numatytoms veikloms vykdyti, patikėjimo teise valdyti, naudoti ir disponuoti juo Kretingos rajono savivaldybei nuosavybės teise priklausantį ilgalaikį ir trumpalaikį materialųjį turtą pagal priedą.
2. Įgalioti Kretingos rajono savivaldybės administracijos direktorių pasirašyti 1 punkte nurodyto turto perdavimo–priėmimo aktą.
3. Nustatyti, kad šis sprendimas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio sprendimo paskelbimo arba įteikimo suinteresuotam asmeniui dienos.
Savivaldybės meras













S. Baublienė 
